Նորմա Թոլմաջ

Նորմա Թոլմաջ (,   ) — ամերիկացի դերասանուհի և  համր ֆիլմերի պրոդյուսեր, ով հասել է հանրաճանաչության գագաթնակետին 1920-ական թվականների սկզբին, երբ պատկանում էր ամերիկյան կինոյի ամենահայտնի աստղերի թվին.

Կենսագրություն 
Նորմա Թոլմաջը ծնվել է Ջերսի Սիթիում աղքատ ընտանիքում։ Այն բանից հետո, երբ հայրը հեռացավ ընտանիքից, նա իր երկու քույրերի՝ Նատալիի ու Կոնստանսի հետ (նույնպես դարձել են դերասանուհիներ), մնաց մոր խնամքի տակ։

Դերասանական Կարիերան Նորմա Թոլմաջը սկսել է կարճամետրաժ ֆիլմերում մասնակցությամբ դեռ 1910 թվականին году ԱՄՆ Արևելյան ափին, իսկ՝ որոշակի հաջողությունների և փառքի հասնելով,  1920-ական թվականների  սկզբին տեղափոխվում է Հոլիվուդ։ Հիմնականում մասնագիտանալով մելոդրամների վրա՝ Թոլմաջը խաղաց իր ամենահայտնի դերը Սիդնի Ֆրանկլինի «Քնքուշ ժպիտ» կինոֆիլմում 1922 թվականին, իսկ բացի դրանից նրա համար հաղթական դարձան դերերը Ֆրենկ Բորզեյգի դրամաներում՝ «Գաղտնիքներ» (1924), «Լեդի» (1925), որտեղ նա միաժամանակ հանդես եկավ որպես պրոդյուսեր, և «Աղավնի»ֆիլմը(1927). Համարվում է, որ հենց Նորմա Թոլմաջը դրեց հետևյալ ավանդույթի սկիզբը․ թողնել ոտքերի ու ձեռքի ափերի  հետքերը Գրաումանի չինական թատրոնի դիմաց՝ 1927 թվականի գարնանը նրա մուտքի մոտ՝ պատահաբար ոտքը դնելով  թաց բետոնի վրա։

1916- ից մինչև1934 թվականը դերասանուհին ամուսնացած է եղել ամերիկյան ազդեցիկ պրոդյուսեր Ջոզեֆ Շենկի հետ, որի հետ միասին ստեղծել է սեփական պրոդյուսերական  ընկերությունը։ 1920-ական թվականների ընթացքում Նորմա Թոլմաջը մնում էր ամենաէլեգանտ ու հմայիչ կինոաստղերից մեկը, սակայն դարաշրջանի վերջում նրա հանրաճանաչությունը սկսեց նվազել։ 1930 թվականին, երբ նրա մասնակցությամբ երկու ձայնային ֆիլմերի վարձույթը ձախողվեց, Թոլմաջը ավարտեց իր դերասանական կարիերան։ Շենկի հետ ամուսնալուծվելուց հետո Թոլմաջը ևս երկու անգամ ամուսնացել է, բայց ոչ մի ամուսնությունից երեխա չունի։

Թոլմաջը իր կյանքի վերջին տարիները անց է կացրել մեկուսացած՝ խուսափելով հանրության առջև հայտնվելուց։ Տառապելով արթրիտով ու գտնվելով ցավազրկող դեղամիջոցների ազդեցության տակ,  նա տեղափոխվեց Լաս Վեգաս, որտեղ անցկացրեց իր վերջին տարիները։ 1957 թվականին Նորմա Թոլմաջը մի քանի անգամ գլխուղեղի կաթված տարավ, և Սուրբ Ծննդյան նախօրեին մահացավ թոքաբորբից 63 տարեկան հասակում։ Մահվան պահին նրա կարողությունը գնահատվում էր 1 միլիոն դոլար. Դերասանուհուն հուղարկավորել են  «Hollywood Forever» գերեզմանատանը, որտեղ ավելի ուշ՝ նրա կողքին, թաղվել են նաև նրա քույրերը։ Նրա ներդրումը ԱՄՆ կինոարտադրության մեջ նշվել է աստղով Հոլիվուդի Փառքի ծառուղում։

Ծանոթագրություններ

Հղումներ 
 Talmadge Sisters  at the Women Film Pioneers Project
 New York Times: «An Independent Woman, Nobly Suffering in Silents»
 Norma Talmadge Website
 Photographs and bibliography

Ամերիկացի կինոդերասանուհիներ
Ամերիկացի կինոպրոդյուսերներ
Համր կինոյի դերասաններ
Ամերիկացի դերասաններ
Ամերիկացի դերասանուհիներ
Հոլիվուդյան փառքի ծառուղի
20-րդ դարի ամերիկացի դերասանուհիներ
Ամերիկացի կինոարտադրողներ
Ամերիկացի կինոդերասաններ
Վիքիպեդիա:ՈՒՎ 2023-ի հոդվածներ
Ամերիկացի երեխա դերասանուհիներ
Ամերիկացի պրոդյուսերներ
Թոքաբորբից մահացածներ